शादी से लौटते समय कैंपर की टक्कर से 2 चचेरे भाइयों की मौत
मुकेश ने दिन में मनाया था बेटी का जन्म दिन
भास्करन्यूज | श्रीमाधोपुर
हावड़ामोड़ पर बाईपास के पास शनिवार रात साढ़े 12 बजे कैंपर की टक्कर से बाइक सवार दो युवकों की मौके पर ही मौत हो गई। बताया जा रहा है कि मृतक चचेरे भाई थे और पटवारी का बास शादी में शामिल होकर अपने गांव हांसपुर लौट रहे थे। मृतकों की पहचान हांसपुर निवासी हरीश (22) पुत्र गोकुल योगी मुकेश योगी (30) पुत्र मोहनलाल के रूप में हुई है। दुर्घटना के बाद कैंपर गाड़ी अनियंत्रित होकर पेड़ से टकरा गई। इससे वह बुरी तरह क्षतिग्रस्त हो गई। चालक गाड़ी छोड़कर फरार हो गया। मुकेश दिन में बेटी का जन्म दिन मनाकर रात को अपने चचेरे भाई हरीश के साथ शादी में गया था। वहां से लौटते समय हादसा हो गया। मुकेश एक पुत्र एक पुत्री का पिता था। हरीश एक बेटे का पिता था। वह द्वितीय वर्ष का छात्र था। सूचना मिलने पर 108 एंबुलेंस मौके पर पहुंची और शव सीएचसी लेकर आई। सूचना मिलने पर पुलिस घटना स्थल पर पहुंची। देर दोनों मृतकों के परिजन अस्पताल पहुंचे और विलाप करने लगे।
श्रीमाधोपुर. हादसे के बाद क्षतिग्रस्त कैंपर मौके पर जांच करती पुलिस।
hin_Deva hin_Deva bho_Deva hin_Deva hin_Deva